Ο **Ηρακλής Μαρνέζος** (Αθήνα, 24 Νοεμβρίου 1999) γνωστός με το ψευδώνυμο «**Rack**», είναι Έλληνας ράπερ. Είναι ιδιοκτήτης του Barcode Crew και της δισκογραφικής εταιρείας Barcode Entertainment.

Πρώτα βήματα
------------

Η πρώτη επαφή του καλλιτέχνη ήρθε μόλις στην ηλικία των 2 ετών, στο τραγούδι που δημιούργησε ο πατέρας του (Λεκτικός Επεξεργαστής) με όνομα *"Τα παιδιά του Λεκτικού"*, που τραγουδάει αυτός και η αδερφή του, Νέμεσις. 

Μετά από μερικά τραγούδια έφτασε η στιγμή να κυκλοφορήσει το πρώτο του επίσημο μίξτεϊπ με όνομα *"Rackattack",* το οποίο κυκλοφόρησε τον Μάρτιο του 2017, και περιέχει 4 τραγούδια.

Επιστροφή και καθιέρωση
-----------------------

Ακολουθεί μία πολύχρονη παύση στις μουσικές του κυκλοφορίες, ή οποία διαρκεί μέχρι τις 8 Ιουλίου 2020, όπου και κυκλοφορεί το κομμάτι *"Barcode"* σε συνεργασία με τον DJ Silence από την Good Vybz Music και την Def Jam Greece. 

Η επόμενη του κυκλοφορία πραγματοποιείται στις 18 Φεβρουαρίου 2021, σε συνεργασία με τον Ortiz στο κομμάτι *"Davay."* 

Τον Μάρτιο του 2021 συμμετέχει στο κομμάτι *"Gjenovese"* από τον δίσκο των Mad Clip, Strat και BeTaf Beats που τιτλοφορείται *"Still Active"*. 

Ακολουθεί η πρώτη του συνεργασία με τον Saske, με τίτλο *"Δοκίμασε Τον"*, η οποία κυκλοφόρησε από την OffBeat Records στις 7 Απριλίου 2021. Το κομμάτι αυτό είναι το πρώτο σινγκλ από το επερχόμενο άλμπουμ του Saske με τίτλο *"Saskepticism Vol. 2"*. 

Στις 13 Μαΐου του 2021 κυκλοφορεί το κομμάτι *"Καθήκον"*, με την μουσική να την έχουν επιμεληθεί οι στενοί συνεργάτες του Rack, Oge και Beyond Music. Το *"Καθήκον"* λειτουργεί ως πρώτο σινγκλ για το άλμπουμ *"Rackattack"*. Το τραγούδι ήταν μεταξύ των τάσεων για αρκετές εβδομάδες.

Στις 9 Ιουνίου 2021, κυκλοφορεί την δεύτερη του συνεργασία με τον Saske με τίτλο *"NASA"*, με το κομμάτι να κυκλοφορεί από την Barcode Entertainment. 

Μετά από αρκετές επιτυχίες και νέα κομμάτια, κυκλοφορεί το τραγούδι "Τελικά" σε συνεργασία με τον Κωνσταντίνο Αργυρό.

Σύλληψη και κατηγορίες για βιασμό
---------------------------------

Τον Απρίλιο του 2023 συνελήφθη, κατηγορούμενος για τον βιασμό μιας 19χρονης φοιτήτριας στην Κρήτη. Η φοιτήτρια υποστηρίζει ότι αφού παρέστη σε συναυλία του ράπερ, ακολούθησε έναν από τους συνεργάτες του όπου μετά φέρεται να βιάστηκε από δύο άτομα. Ο ίδιος αρνείται την εμπλοκή αυτή την υπόθεση. Ο Rack αφέθηκε ελεύθερος. 

Νωρίτερα, τον Απρίλιο του 2022 συνεργάτης του ράπερ συνελήφθη έπειτα από τον εντοπισμό ενός όπλου, το οποίο ήταν εμφανές σε ντοκιμαντέρ του βρετανικού Vice αφιερωμένο στον ράπερ.

Δισκογραφία
-----------

Τον Μάιο του 2021 κυκλοφορεί ο πρώτος του επίσημος δίσκος με όνομα *"Rackattack"*, ο οποίος περιέχει 9 τραγούδια. Τον Αύγουστο του ίδιου έτους κυκλοφορεί η έκδοσή του (Rackattack (Deluxe Edition)) με επιπλέον 4 κομμάτια. 

Τον Ιούλιο του 2022 κυκλοφόρησε ο δεύτερος επίσημος δίσκος του με όνομα *"RACKATTACK 2",* ο οποίος περιέχει 10 τραγούδια. 

Τον Φεβρουάριο του 2024, κυκλοφόρησε το ΕΡ με τίτλο GRANDE, το οποίο περιέχει 5 τραγούδια, εκ των οποίων το ένα απέκτησε διπλή πλατίνα. 

### Δισκογραφία

* Rack Attack (Mixtape) (*2017*)
* Rackattack (*2021*)
* Rackattack (Deluxe Edition) (*2021*)
* RACKATTACK 2 (*2022*)
* GRANDE (*2024*)

Παραπομπές
----------

1. ↑  «O Λεκτικός Μέσα από τις Μνήμες των Ανθρώπων που τον Έζησαν». *www.vice.com*. Ανακτήθηκε στις 7 Οκτωβρίου 2021.
2. ↑  «O Λεκτικός Μέσα από τις Μνήμες των Ανθρώπων που τον Έζησαν». *www.vice.com*. Ανακτήθηκε στις 7 Οκτωβρίου 2021.
3. ↑   *Ta Paidia tou Lektikou!*, ανακτήθηκε στις 2022-08-12
4. ↑  «Rack και Dj Silence κυκλοφόρησαν το "Barcode" | Rapnroll.gr» Check `|url=` value (βοήθεια). 13 Ιουλίου 2020. Ανακτήθηκε στις 12 Αυγούστου 2022. [*νεκρός σύνδεσμος*]
5. ↑  «Κυκλοφόρησε το «Davay» από τον Rack | Rapnroll.gr». 20 Φεβρουαρίου 2021. Ανακτήθηκε στις 12 Αυγούστου 2022.
6. ↑  «Gjenovese (feat. Rack)». *www.top-charts.com* (στα Αγγλικά). Ανακτήθηκε στις 12 Αυγούστου 2022.
7. ↑  «Saske και Rack ενώνουν τις δυνάμεις τους στο «Δοκίμασέ Τον» – Hit Channel». 13 Απριλίου 2021. Αρχειοθετήθηκε από το πρωτότυπο στις 12 Αυγούστου 2022. Ανακτήθηκε στις 12 Αυγούστου 2022.
8. ↑  «Ο Rack στις πρώτες θέσεις των trends με το «Καθήκον» – Hit Channel». 20 Μαΐου 2021. Αρχειοθετήθηκε από το πρωτότυπο στις 12 Αυγούστου 2022. Ανακτήθηκε στις 12 Αυγούστου 2022.
9. ↑  «Rack και Saske παραμένουν ακλόνητοι στην κορυφή με το «NASA» – Hit Channel». 9 Ιουλίου 2021. Αρχειοθετήθηκε από το πρωτότυπο στις 12 Αυγούστου 2022. Ανακτήθηκε στις 12 Αυγούστου 2022.
10. ↑  ««Τελικά»: Κωνσταντίνος Αργυρός και Rack αποκαλύπτουν την ανατρεπτική συνεργασία τους – Το εντυπωσιακό video – Hit Channel». 18 Σεπτεμβρίου 2021. Αρχειοθετήθηκε από το πρωτότυπο στις 17 Φεβρουαρίου 2023. Ανακτήθηκε στις 12 Αυγούστου 2022.
11. ↑  «Rack: Ο τράπερ μίλησε για πρώτη φορά μετά τις κατηγορίες για βιασμό φοιτήτριας | LiFO». *www.lifo.gr*. 20 Απριλίου 2023. Ανακτήθηκε στις 19 Μαΐου 2023.
12. ↑  «Κρήτη: Ελεύθερος υπό όρους ο τράπερ που κατηγορείται για βιασμό 19χρονης | LiFO». *www.lifo.gr*. 12 Απριλίου 2023. Ανακτήθηκε στις 19 Μαΐου 2023.
13. ↑
14. ↑  «Rack: Συνελήφθη στενός συνεργάτης του γνωστού ράπερ - Εμφανίστηκε με Καλάσνικοφ σε ντοκιμαντέρ». *Έθνος*. 8 Απριλίου 2022. Ανακτήθηκε στις 19 Μαΐου 2023.
15. ↑  «Rack: Το άλμπουμ «RACKATTACK» μονοπωλεί τις ψηφιακές πλατφόρμες – Hit Channel». 26 Μαΐου 2021. Αρχειοθετήθηκε από το πρωτότυπο στις 12 Αυγούστου 2022. Ανακτήθηκε στις 12 Αυγούστου 2022.
16. ↑  «Κυκλοφόρησε το album «RACKATTACK 2» από το Rack». 15 Ιουλίου 2022. Ανακτήθηκε στις 12 Αυγούστου 2022.